Soh Chin Ann

Datuk Wira Soh Chin Ann  (; juga dikenali sebagai Tauke oleh peminatnya; lahir 28 Julai 1950) merupakan pemain legenda bola sepak Malaysia, berasal dari Alor Gajah, Melaka. Chin Ann merupakan rakan seangkatan Allahyarham Mokhtar Dahari dan mendiang R Arumugam. FIFA, RSSSF dan IFFHS mengiktiraf Chin Ann selaku pemain paling banyak bermain perlawanan melibatkan pasukan kebangsaan di peringkat antarabangsa.

Kerjaya bola sepak
Soh Chin Ann memulakan karier bola sepaknya bersama Melaka pada 1969. Pada 1971, Chin Ann berpindah ke Selangor dan bermain untuk pasukan itu sehingga tahun 1978. Beliau memenangi enam kejuaraan Piala Malaysia sepanjang bermain untuk Selangor. Beliau kembali ke Melaka pada 1979 dan mengetuai pasukan itu menjuarai saingan liga pada 1983. Pada 1985 beliau digantung selama dua tahun oleh Persatuan Bola Sepak Malaysia dan hanya kembali bermain pada 1988. Tahun 1988 merupakan tahun terakhir beliau bermain bola sepak di peringkat domestik. 

Pada usia 19 tahun, Chin Ann telah membuat penampilan senior pertamanya di peringkat antarabangsa dalam kejohanan Piala Raja Thai 1969.

Pada tahun 1971, Chin Ann yang baru berusia 21 tahun ketika itu menjadi pemain termuda Malaysia dalam peringkat kelayakan Sukan Olimpik di Seoul, Korea Selatan. Beliau juga terpilih yang mewakili Malaysia pada Sukan Olimpik 1972 di Munich, Jerman. Beliau turut bermain dalam kelayakan Sukan Olimpik 1980 dimana Malaysia berjaya layak ke Sukan Olimpik Moscow 1980.

Chin Ann bersara dari bola sepak antarabangsa pada 1984. Beliau telah beraksi sebanyak 195 perlawanan untuk skuad bola sepak kebangsaan Malaysia. Konfederasi Bola Sepak Asia mengiktiraf pencapaian beliau dan memasukkan nama beliau ke dalam AFC Century Club pada bulan Februari 1999. Pada 3 Ogos 2021, FIFA mengiktiraf Soh Chin Ann selaku pemain yang membuat penampilan (caps) antarabangsa terbanyak dalam perlawanan kategori 'A' dengan mengumpul 195 caps sepanjang 15 tahun menyarung jersi Malaysia.

Selepas bersara dari bermain bola sepak, Chin Ann cuba berjinak-jinak dalam bidang politik dengan bertanding pada Pilihan Raya Parlimen Kota Melaka pada 1986 tetapi tewas dengan jumlah besar 17,606 undi kepada Lim Guan Eng. Pada tahun 2007, Chin Ann dilantik sebagai Pengerusi Pengadil Malaysia pada 13 Mac 2007. Beliau kemudian memegang jawatan selaku pengurus pasukan bola sepak Malaysia pada 2007 sehinngga Februari 2009.

Pada tahun 2016, beliau membuat kemunculan khas dalam filem Ola Bola sebagai Chow Kok Keong, watak berdasarkan dirinya sendiri semasa kempen kelayakan Sukan Olimpik Moscow 1980.

Keputusan pilihan raya

Pencapaian

Kelab
Selangor
 Piala Malaysia:
 Juara (6): 1971, 1972, 1973, 1975, 1976, 1978

Melaka
 Liga Malaysia
 Juara: 1983

Antarabangsa
 Sukan Asia
Pingat Gangsa: 1974
 Sukan Asia Tenggara
Juara (2): 1977, 1979
 Pestabola Merdeka
Juara (4): 1973, 1974, 1976, 1979
 Kejohanan Ulang Tahun Jakarta
Juara: 1970

Individu
Pasukan All-Star Piala Asia AFC: 1980
 AFC Asian All Stars: 1982
 Kelab Abad AFC: 1999
 Dewan Kemasyhuran Majlis Olimpik Malaysia: 2004
 Dewan Kemasyhuran Bola Sepak Asia: 2014
 Goal.com The best Malaysia XI of all time: 2020
 IFFHS Men’s All Time Malaysia Dream Team: 2022

Darjah kebesaran
  :
  Ahli Mangku Negara (AMN) (1980)
  :
 Darjah Cemerlang Seri Melaka (DCSM) – Datuk Wira (2021)
  :
  Darjah Kebesaran Dato' Sultan Sharafuddin Idris Shah (DSIS) – Dato' (2016)
  :
  Darjah Indera Mahkota Pahang (DIMP) – Dato' (2000)

Rujukan

Pautan luar 
Pembawa obor Malaysia pada Sukan Olimpik
Profil Soh Chin Aun di selangorfc.com

Kelahiran 1949
Orang dari Melaka
Pemain bola sepak Malaysia
Orang hidup
Ahli sukan Malaysia berketurunan Cina
Kristian Malaysia
Penerima Darjah Indera Mahkota Pahang